Συντεταγμένες: 37°23′41″N 122°09′01″W﻿ / ﻿37.3948376°N 122.1503889°W﻿ / 37.3948376; -122.1503889

Η **Tesla, inc.** (προηγουμένως **Tesla Motors**) είναι μια αμερικανική αυτοκινητοβιομηχανία, η οποία σχεδιάζει, παράγει και πουλάει αμιγώς ηλεκτρικά αυτοκίνητα. Ιδρύθηκε στη 1 Ιουλίου 2003 και είναι εισηγμένη εταιρεία, η μετοχή της οποίας διαπραγματεύεται στον χρηματιστηριακό δείκτη NASDAQ με το σύμβολο TSLA. Κατά τη διάρκεια του πρώτου τριμήνου του 2013, η Tesla είχε κέρδη, για πρώτη φορά στην ιστορία της.

Η Tesla απέσπασε για πρώτη φορά την προσοχή του κοινού με την παραγωγή του Tesla Roadster, του πρώτου στην ιστορία πλήρως ηλεκτρικού σπορ αυτοκινήτου. Το δεύτερο όχημα της εταιρείας είναι το μεγάλο πολυτελές Model S, ένα πλήρως ηλεκτρικό πολυτελές αυτοκίνητο και ακολούθησε το SUV Model X το 2015. Το επόμενο μοντέλο της εταιρείας είναι το compact πολυτελές σεντάν Model 3, που μπήκε στη μαζική παραγωγή τον Ιούλιο του 2017. Οι παγκόσμιες πωλήσεις του Model S ξεπέρασαν το ορόσημο των 100.000 αυτοκινήτων τον Δεκέμβριο του 2014, δηλαδή στα 3,5 χρόνια μετά την παρουσίασή του.

Ο διευθύνων σύμβουλος της εταιρείας, Ίλον Μασκ, έχει πει ότι οραματίζεται την Tesla ως μια ανεξάρτητη αυτοκινητοβιομηχανία, που στοχεύει να προσφέρει ηλεκτρικά αυτοκίνητα σε προσιτές τιμές για τον μέσο καταναλωτή στο μέλλον. Η τιμή του Tesla Model 3, οι πωλήσεις του οποίου ξεκίνησαν προς τα τέλη του 2017, ξεκινάει από τα 35.000 δολάρια χωρίς οποιοδήποτε κυβερνητικό κίνητρο.

Επισκόπηση
----------

Η Tesla έχει πάρει το όνομα της από τον ηλεκτρολόγο μηχανικό και φυσικό Νίκολα Τέσλα. Το Tesla Roadster χρησιμοποιεί ένα μοτέρ εναλλασσόμενου ρεύματος (AC) που προέρχεται απευθείας από το πρωτότυπο σχέδιο του Τέσλα από το 1882. Το Tesla Roadster, το πρώτο όχημα της εταιρείας, ήταν και το πρώτο αυτοκίνητο παραγωγής που χρησιμοποιούσε μπαταρία λιθίου και το πρώτο ηλεκτρικό αυτοκίνητο παραγωγής με εμβέλεια μεγαλύτερη από 200 μίλια (320 χλμ) ανά φόρτιση. Μεταξύ του 2008 και Μαρτίου του 2012, η Tesla πούλησε περισσότερα από 2.250 Roadsters σε 31 χώρες. Η Tesla σταμάτησε να δέχεται παραγγελίες για το Roadster στην αγορά των Ηνωμένων Πολιτειών τον Αύγουστο του 2011. Τον Δεκέμβριο του 2012, η Tesla προσέλαβε σχεδόν 3.000 εργαζόμενους πλήρους απασχόλησης. Μέχρι τον Δεκέμβριο του 2015, αυτός ο αριθμός αυξήθηκε σε 13.058 εργαζόμενους.

Η Tesla παρουσίασε το Tesla Model S, ένα πλήρως ηλεκτροκίνητο σεντάν στις 26 Μαρτίου του 2009 και ξεκίνησε τις παραδόσεις τον Ιουνίου του 2012. Οι πρώτες παραδόσεις του Model X ξεκίνησαν τον Σεπτέμβριο του 2015. Οι παγκόσμιες πωλήσεις του Model S ξεπέρασαν τον στόχο των 100.000 αυτοκινήτων τον Δεκέμβριο του 2015, δηλαδή 3,5 χρόνια μετά την έναρξη των πωλήσεων του. Το Model 3, το πρώτο μοντέλο της εταιρείας που στοχεύει σε μαζικό κοινό, παρουσιάστηκε στο κοινό τον Μάρτιο του 2016. Μια εβδομάδα μετά την παρουσίαση του, οι παγκόσμιες προπαραγγελίες ξεπέρασαν τα 325.000 αυτοκίνητα, αντιπροσωπεύοντας εν δυνάμει πωλήσεις άνω των 14 δις δολαρίων.

Ιστορία
-------

### Πρώτα στάδια

Tesla Roadster του 2011.
Η Tesla καταχωρήθηκε ως επιχείρηση από τον Μάρτιν Έμπερχαρντ και τον Μάρκ Τάρπεννινγκ, οι οποίοι χρηματοδότησαν την επιχείρηση με ένα πρώτο γύρο χρηματοδότησης από επενδυτές. Και οι δύο άνδρες έπαιξαν ενεργό ρόλο στην αρχική ανάπτυξη της επιχείρησης πριν και μετά την εμπλοκή του Ήλον Μασκ στην εταιρία, με τον Έμπερχαρντ να είναι ο αρχικός Διευθύνων Σύμβουλος μέχρι και τον Αύγουστο του 2007 το διοικητικό συμβούλιο ζήτησε την παραίτηση του. Τότε πήρε τον τίτλο του "Προέδρου Τεχνολογίας" πριν τελικά αποχωρήσει από την εταιρεία τον Ιανουάριο του 2008 μαζί με τον Τάρπεννινγκ. Ο Μασκ ηγήθηκε του πρώτου γύρου χρηματοδότησης τον Φεβρουάριο του 2004, αναλαμβάνοντας τη θέση του προέδρου του διοικητικού συμβουλίου. Ο αρχικός στόχος της Tesla ήταν να εμπορευματοποιήσει τα ηλεκτρικά αυτοκίνητα, ξεκινώντας με ένα ακριβό σπορ αυτοκίνητο στοχεύοντας σε αυτούς που θα θέλουν να υιοθετήσουν πρώτοι την τεχνολογία και συνεχίζοντας όσο το δυνατόν πιο γρήγορα σε οχήματα για το ευρύ κοινό, όπως σεντάν και προσιτά κόμπακτ.

Ο Μασκ ανέλαβε ενεργό ρόλο στην εταιρεία και επιθεωρούσε λεπτομερώς τον σχεδιασμό του Tesla Roadster (2008 - 2012), αλλά δεν εμπλεκόταν σε μεγάλο βαθμό με τις καθημερινές λειτουργίες της επιχείρησης. Ο Έμπερχαρντ γνώριζε πως ο Μασκ ήταν το άτομο που από την αρχή επέμενε στη χρήση πολυμερούς ενισχυμένου ανθρακονήματος στο σώμα του αυτοκινήτου και ηγήθηκε του σχεδιασμού εξαρτημάτων, όπως των φαναριών. Εκτός από τον ρόλο του στις καθημερινές λειτουργίες, ο Μασκ ήταν ο επενδυτής με το μεγαλύτερο ποσοστό στην Tesla ήδη από τον πρώτο γύρο χρηματοδότησης, καθώς χρηματοδότησε το μεγαλύτερο μέρος του πρώτου επενδυτικού γύρου των 7,5 εκατ. δολαρίων με προσωπικά του κεφάλαια.

Από την αρχή, ο Μάσκ υποστήριξε σθεναρά ότι ο μακροπρόθεσμος στρατηγικός στόχος της Tesla ήταν να δημιουργήσει ηλεκτρικά αυτοκίνητα προσιτά για το ευρύ κοινό. Ο Μασκ έλαβε το βραβείο σχεδιασμού προϊόντος για το 2006 από τον οργανισμό Global Green USA για το σχέδιο του για το Tesla Roadster, σε εκδήλωση που παρουσιάστηκε από τον Μιχαήλ Γκορμπατσώφ και έλαβε το βραβείο "2007 Index Design" για το σχέδιο του για το Tesla Roadster.

Αργότερα, ο Μασκ ηγήθηκε του δεύτερου γύρου χρηματοδότησης, συνολικού ύψους 13 εκατ. δολαρίων. Τον Μάιο του 2006, ο Μασκ ηγήθηκε του τρίτου γύρου χρηματοδότησης, συνολικού ύψους 40 εκατ. δολαρίων μαζί με την εταιρία "Technology Partner". Ο τρίτος γύρος χρηματοδότησης της Tesla είχε και επενδύσεις από διακεκριμένους επιχειρηματίες, συμπεριλαμβανομένου των συνιδρυτών της Google, Σεργκέι Μπριν και Λάρι Πέιτζ, του πρώην προέδρου του eBay Τζεφ Σκολλ, του κληρονόμου του Hyatt Νικ Πρίτζκερ και επενδύσεις από τις εταιρίες επιχειρηματικών κεφαλαίων Draper Fisher Jurvetson, Capricorn Management και The Bay Area Equity Fund που διαχειρίζονται από την JPMorgan Chase. Ο τέταρτος γύρος τον Μάιο του 2007 πρόσθεσε άλλα 45 εκατ. δολάρια, με τη συνολική χρηματοδότηση της εταιρείας να ξεπερνάει τα 105 εκατ. δολάρια, όλα μέσω ιδιωτικών κεφαλαίων.

Τον Δεκέμβριο του 2007, ο Ζεέβ Ντρόρι έγινε Διευθύνων Σύμβουλος, αντικαθιστώντας τον Μίκαελ Μαρκς, ο οποίος είχε έρθει ως προσωρινώς Διευθύνων Σύμβουλος τον Αύγουστο του 2007 για να αντικατέστησε τον αρχικό Διευθύνων Σύμβουλο Μάρτιν Έμπερχαρντ. Τον Ιανουάριο του 2008, η Tesla απέλυσε πολλούς εργαζομένους που βρίσκονταν σε καίριες θέσεις από την αρχή της επιχείρησης, μετά από επιθεώρηση των επιδόσεων τους από τον νέο Διευθύνων. Σύμφωνα με τον Μασκ, η Tesla αναγκάστηκε να μειώσει το εργατικό της δυναμικό κατά 10% για να μειώσει τις αρνητικές χρηματοροές, οι οποίες ήταν εκτός ελέγχου το 2007. Τον Οκτώβριο του 2008, ο Μασκ διαδέχθηκε τον Ντρόρι ως Διευθύνων Σύμβουλος και απέλυσε το 25% των εργαζομένων της εταιρίας. Ο Ντρότι έγινε αντιπρόεδρος, αλλά τελικά έφυγε από την εταιρεία τον Δεκέμβριο. Τον Δεκέμβριο έγινε και πέμπτος γύρος χρηματοδότησης ύψους 40 εκατ. δολαρίων και έτσι αποφεύχθηκε η χρεωκοπία.

Μέχρι τον Ιανουάριο του 2009, η Tesla είχε λάβει χρηματοδότηση 187 εκατ. δολαρίων και είχε παραδώσει 147 αυτοκίνητα. Ο Μασκ είχε συνεισφέρει στην επιχείρηση 70 εκατ. δολαρίων από τα δικά του χρήματα. Στις 19 Μαΐου 2009, η Γερμανική Dailmer AG, κατασκευαστής των Mercedes-Benz, απέκτησε λίγο κάτω από 10% της Tesla για 50 εκατ. δολάρια. Τον Ιούλιο του 2009 η Dailmer ανακοίνωσε πως η Επενδύσεις Άαμπαρ από το Άμπου Ντάμπι αγόρασαν το 40% το ποσοστού της Daimler στην Tesla.

Τον Ιούνιο του 2009 η Tesla πήρε έγκριση για να λάβει έντοκο δάνειο ύψους 465 εκατ. δολαρίων από το Υπουργείο Ενέργειας των ΗΠΑ. Η χρηματοδότηση ήταν μέρος του Προγράμματος Χρηματοδότησης Παραγωγής Οχημάτων Προηγμένης Τεχνολογίας συνολικού ύψους 8 δις δολαρίων, και δόθηκε γα τον σχεδιασμό και την παραγωγή του Model S, καθώς και την ανάπτυξη εμπορικής τεχνολογίας κινητήρων.

Τα χαμηλότοκα δάνεια δεν είχαν σχέση με τα κεφάλαια διάσωσης που πήραν η General Motors και η Chrysler, ούτε με το πακέτο τόνωσης της οικονομίας του 2009. Το δανειακό πρόγραμμα δημιουργήθηκε το 2007 κατά τη διάρκεια της προεδρίας του Τζορτζ Μπους. Η Tesla αποπλήρωσε το δάνειο τον Μάιο του 2013. Η Tesla ήταν η πρώτη αυτοκινητοβιομηχανία που αποπλήρωσε πλήρως την κυβέρνηση, κάτι που δεν έκαναν η Ford, η Nissan και η Fisker.

Η εταιρεία ανακοίνωσε στις αρχές του Αυγούστου του 2009 ότι είχε πετύχει συνολική εταιρική κερδοφορία για τον μήνα του Ιουλίου του 2009. Επίσης, η εταιρεία δήλωσε ότι κέρδισε 1 εκατ. δολάρια, με συνολικά έσοδα 20 εκατ. δολάρια. Η κερδοφορία προέκυψε κυρίως από τη βελτίωση του μικτού περιθωρίου του Roadster του 2010, του βραβευμένου σπορ αυτοκινήτου της Tesla. Η Tesla, η οποία όπως όλες οι αυτοκινητοβιομηχανίες καταγράφει έσοδα όταν το προϊόν παραδοθεί, παρέδωσε τον αριθμό ρεκόρ των 109 αυτοκινήτων τον Ιούλιο και ανέφερε αύξηση στις αγορές των νέων Roaster. Τον Σεπτέμβριο του 2009, η Tesla ανακοίνωσε πως έλαβε νέα χρηματοδότηση ύψους 82,5 εκατομμυρίων για να επιταχύνει τη λιανική επέκταση της εταιρίας. Η Daimler συμμετείχε στον γύρο για να διατηρήσει το ποσοστό της από την αρχική επένδυση.

Σταθμός ταχείας φόρτισης, που η Tesla αποκαλεί Tesla Supercager στην Αυστρία
### Στρατηγικές συνεργασίες

Στις 11 Ιουλίου 2005, η Tesla υπέγραψε συμβόλαιο παραγωγής με τον Όμιλο Lotus για την παραγωγή αυτοκινήτων χωρίς κινητήρες. Το συμβόλαιο έληγε τον Μάρτιο του 2011, αλλά οι δύο αυτοκινητοβιομηχανίες επέκτειναν τη συμφωνία για να διατηρήσουν την παραγωγή του ηλεκτρικού Roadster μέχρι τον Δεκέμβριο του 2011 στο ελάχιστον των 2.400 αυτοκινήτων όταν έληξε η παραγωγή, κυρίως εξαιτίας χρεώσεων που ενορχηστρώθηκαν από έναν εκ των προμηθευτών. Τον Ιούνιο του 2010 ανακοινώθηκε πως η Tesla είχε πουλήσει πίστωση για αυτοκίνητα μηδενικών εκπομπών ύψους 12,2 εκατ. δολαρίων σε άλλες αυτοκινητοβιομηχανίες, συμπεριλαμβανομένου της Honda μέχρι τις 31 Μαρτίου 2010.

Τον Οκτώβριο του 2014, και οι Daimler και η Toyota πούλησαν το ποσοστό των μετοχών της Tesla που είχαν.

Στις 21 Μαΐου 2010, η Tesla ανακοίνωσε "στρατηγική συνεργασία" με την Toyota, η οποία συμφώνησε να αγοράσει κοινές μετοχές της Tesla αξίας 50 εκατ. δολαρίων. Ανώτερα στελέχη και των δύο εταιρειών είπαν ότι θα συνεργάζονταν για την "ανάπτυξη ηλεκτρικών αυτοκινήτων, ανταλλακτικών, συστημάτων παραγωγής και ελέγχους υποστήριξης του σχεδιασμού". Λιγότερο από δύο μήνες αργότερα, η Toyota και η Tesla επιβεβαίωσαν ότι η πρώτη συνεργατική τους πλατφόρμα θα ήταν για την κατασκευή μιας ηλεκτρικής έκδοσης του RAV EV.

Στις 29 Ιουνίου 2010, η Tesla εισήχθη στο χρηματιστήριο των ΗΠΑ και ειδικότερα στον χρηματιστηριακό δείκτη NASDAQ. Εκδόθηκαν 13.300.000 κοινές μετοχές στην τιμή των $17,00 ανά μετοχή. Με την εισαγωγή της στο χρηματιστήριο η επιχείρηση έλαβε 266 εκατ. δολάρια χρηματοδότησης. Ήταν η πρώτη φορά που μια αμερικανική αυτοκινητοβιομηχανία εισήχθη στο χρηματιστήριο, μετά τη Ford το 1956, και το 2014 η Tesla είναι στη μισή αξία από τη Ford. Κατά τη διάρκεια του Νοεμβρίου του 2013, η μετοχή της Tesla έπεσε κατά 20%, μετά τις δημοσιεύσεις για ένα τρίτο Model S που έπιασε φωτιά. Και στις τρεις περιπτώσεις, οι φωτιές στα Model S αναπτύχθηκαν λίγα λεπτά μετά από τη σύγκρουση με μεγάλη ταχύτητα των αυτοκινήτων με αντικείμενα στον δρόμο και όλα τα οχήματα είναι προειδοποιήσει τους επιβάτες για σοβαρή ζημιά στην μπαταρία, συμβουλεύοντας τους ότι μια άμεση στάση ήταν υποχρεωτική. Και οι τρεις ιδιοκτήτες παρήγγειλαν νέα Model S. Τους επόμενους μήνες η Tesla ανέπτυξε ένα σύστημα προστασίας της μπαταρίας ως μία επισκευή χωρίς κόστος για όλα τα Model S. Δεν ελήφθησαν περαιτέρω ρυθμιστικά μέτρα, παρόλο που υπήρξαν μερικά περιστατικά από τότε, πιο πρόσφατα τον Ιανουάριο του 2016 με ένα Model S που φόρτιζε σε έναν νορβηγικό Σταθμό Ταχείας Φόρτισης.

Παρά την πτώση της τιμής, η μετοχή της Tesla είχε την καλύτερη επίδοση στον δείκτη Nasdaq 100 για το 2013. Η Tesla ήθελε να πουλήσει 40.000 αυτοκίνητα παγκοσμίως το 2014, προσθέτοντας την Κίνα, το Χονγκ Κονγκ, την Ιαπωνία και την Αυστραλία στη λίστα των χωρών στις οποίες εξάγει αυτοκίνητα, αλλά αργότερα μείωσε τις εκτιμήσεις των πωλήσεων στα 33.000 αυτοκίνητα για το 2014, τον Νοέμβριο του 2014.

### 2015 και έπειτα

Η Tesla κατασκευάζει τα αυτοκίνητα τους στο εργοστάσιο της Tesla στην Καλιφόρνια. Τον Οκτώβριο του 2015, η Tesla ανακοίνωνε πως διαπραγματευόταν με την Κινεζική κυβέρνηση την παραγωγή αυτοκινήτων στην εγχώρια αγορά. Η τοπική παραγωγή έχει την προοπτική της μείωσης της τιμής πώλησης των μοντέλων της Tesla κατά ένα τρίτο. Όμως, από το 1994 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.

Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους.

Ο Ήλον Μασκ ξεκαθάρισε ότι η παραγωγή θα παραμείνει στις ΗΠΑ στο προβλεπόμενο μέλλον, αλλά αν υπάρχει επαρκής τοπική ζήτηση για το Model 3 στην Κίνα, μπορεί να κατασκευαστεί ένα εργοστάσιο στη χώρα μόλις ένα χρόνο μετά το λανσάρισμα του νέου μοντέλου. Η παραγωγή στην Ευρώπη θα εξαρτηθεί επίσης από τη ζήτηση της περιοχής για το Μοντέλο 3. Η Tesla σχεδιάζει επίσης της κατασκευή ενός εργοστασίου στην Ινδία, σύμφωνα με τον Chief Information Officer της Tesla, Τζέι Βιτζαγιάν. Αυτό θα βοηθήσει την Tesla να αποφύγει τον δασμό ύψους 100%, ο οποίος εφαρμόζεται στις εισαγωγές Πλήρων Κατασκευασμένων Αυτοκινήτων στην Ινδία. "Δεδομένης της υψηλής τοπικής ζήτησης, ένα Gigafactory στην Ινδία θα είχε νόημα μακροπρόθεσμα" απάντησε ο Μασκ σε μία ερώτηση για το αν ο ίδιος σκεφτόταν την κατασκευή ενός εργοστασίου και την Ινδία.

Τον Νοέμβριο του 2015 η Tesla ανακοίνωσε ότι το τρίτο τρίμηνο του 2015 παρήγαγε το ρεκόρ το 13.091 αυτοκινήτων, και επίσης μια αναθεώρηση στους στόχους των πωλήσεων για το 2015 μεταξύ 50.000 και 52.000 οχημάτων, συμπεριλαμβανομένων και των μοντέλων που βρίσκονται στα καταστήματα λιανικής. Κατά τη διάρκεια του 2016, η εταιρεία αναμένει να επιτύχει μια μέση παραγωγή και παράδοση 1.600 με 1.800 οχημάτων την εβδομάδα για τα Model S και Model X μαζί και συνολικά 80.000 με 90.000 νέα Model S και Model X το 2016. Ως αποτέλεσμα της μεγάλης ζήτησης για το Model 3, η Tesla ανακοίνωσε των Μάιο του 2016 την απόφαση της να συντομεύσει το σχέδιο της για συνολική παραγωγή 500.000 αυτοκινήτων (συνδυαστικά για τα Model S, Model X και Model 3) το 2018, δύο χρόνια νωρίτερα απ' ό,τι σχεδίαζε, με στόχο να αυξήσει την παραγωγή του Model 3.

| Τρίμηνο | Model S | Model X | Συνολικά |
| --- | --- | --- | --- |
| 1ο 2015 | 10.030 | 0 | 10.030 |
| 2ο 2015 | 11.507 | 0 | 11.507 |
| 3ο 2015 | 13.091 | 6 | 13.097 |
| 4ο 2015 | 17.192 | 208 | 17.400 |
| 1ο 2016 | 12.420 | 2.400 | 14.820 |

Μοντέλα αυτοκινήτων
-------------------

Στις 31 Μαρτίου 2016, η Tesla είχε πουλήσει σχεδόν 125.000 ηλεκτρικά αυτοκίνητα παγκοσμίως από την πώληση του πρώτου Tesla Roadster το 2008. Το πρώτο σε πωλήσεις μοντέλο της Tesla είναι το μεγάλο πολυτελές Model S με παγκόσμιες πωλήσεις 119.648 αυτοκινήτων μεταξύ Ιουνίου 2012 και Μαρτίου 2016. Στη δεύτερη θέση ακολουθεί το SUV Model X με 2.612 πωλήσεις μεταξύ Σεπτεμβρίου 2015 και Μαρτίου 2016 και το αρχικό Tesla Roadster του 2008 - 2012, με 2.450 πωλήσεις σε όλο το κόσμο μέχρι τον Δεκέμβριο του 2012. Το τέταρτο όχημα της Tesla, το compact πολυτελές Model 3, στοχεύει στο ευρύ κοινό και η παραδόσεις του ξεκίνησαν προς τα τέλη του 2017.

### Σε παραγωγή

#### Model S

Κύριο λήμμα: Tesla Model S
Το Tesla Model S στο Λίμπουργκ.
Το Model S είναι ένα 5-πορτο liftback sedan. Οι παραδόσεις του ξεκίνησαν στης 22 Ιουνίου του 2012, στης ΗΠΑ. Οι πρώτες παραδόσεις στης Ευρώπη έλαβαν χώρα τον Αύγουστο του 2013. Οι παραδόσεις στην Κίνα ξεκίνησαν τον Απρίλιο του 2014 και οι πρώτες παραδόσεις των δεξιοτίμονων μοντέλων για τις αγορές του Ηνωμένου Βασιλείου, της Αυστραλίας, του Χονγκ Κονγκ και της Ιαπωνίας ξεκίνησαν το 2014. Έως τον Φεβρουάριο του 2020, το Model S έχει δυο εκδόσεις, το Model S Long Range Plus, και το Model S Performance με αυτονομία βαθμολογημένη από το EPA 630 km και 555 km αντιστοίχως. 

#### Model 3

Κύριο λήμμα: Tesla Model 3
Το Tesla Model 3 στο Λήμινγκτον Σπα.
Το Model 3 (αρχικά προωθούνταν ως "☰"), είναι ένα 4-πορτο fastback sedan και είναι το τρίτο μοντέλο της Tesla. Το αρχικό όνομα του αυτοκινήτου ήταν Model E, άλλα μετά από νομική διαμάχη με τη Ford, της οποίας ανήκει το εμπορικό σήμα "Model E", o Ίλον Μασκ ανακοίνωσε στης 26 Ιουλίου του 2014 πως το αυτοκίνητο θα ονομαστεί "Model 3". Έως τον Φεβρουάριο του 2020, το Model 3 έχει τρεις εκδόσεις, το Model 3 Standar Range Plus, το Model 3 Long Range και το Model 3 Performance με αυτονομία βαθμολογημένη από το EPA 400 km, 520 km και 480 km αντίστοιχος.

#### Model X

Κύριο λήμμα: Tesla Model X
Tesla Model X του 2017 στη Νέα Υόρκη.
Το Model X είναι ένα 5-πορτο μεσαίου μεγέθους SUV που κατασκευάζεται από ελαφρύ αλουμίνιο. Οι πρώτες παραδόσεις ξεκίνησαν τον Σεπτέμβριο του 2015. Ξεχωριστώ στοιχειού του Model X είναι η Falcon Wing πόρτες του που ανοίγουν κατακόρυφα.

Τον Σεπτέμβριο του 2016, το Model X βαθμολογήθηκε ως το κορυφαίο σε πωλήσεις plug-in ηλεκτρικό αυτοκίνητο στη Νορβηγία. Προηγούμενος, το το Model S ήταν το κορυφαίο σε πωλήσεις νέο αυτοκίνητο. Οι συνολικές πωλήσεις από την αρχή της παραγωγής του έφτασαν της 106.689 μονάδες τον Σεπτέμβριο του 2018.

Έως τον Φεβρουάριο του 2020, το Model Χ έχει δυο εκδόσεις, το Model Χ Long Range Plus, και το Model Χ Performance με αυτονομία βαθμολογημένη από το EPA 560 km και 490 km αντίστοιχος.

#### Model Y

Κύριο λήμμα: Tesla Model Y
Το **Tesla Model Y** είναι ηλεκτρικό crossover SUV αυτοκίνητο το οποίο ανακοινώθηκε στης 14 Μαρτίου 2019, οι πρώτες παραδόσεις ξεκίνησαν, πρώτα στις Ηνωμένες Πολιτείες, στις 13 Μαρτίου 2020. Μέχρι στιγμής έχουν προγραμματιστεί τέσσερις εκδοχές του Model Y: Standard Range, Long Range, Long Range with Dual-Motor All-Wheel Drive (4-κίνηση μέσω 2 κινητήρων), και Performance.

### Επερχόμενα

#### Roadster (2020)

Κύριο λήμμα: Tesla Roadster (2020)
Το Tesla Roadster είναι αμιγώς ηλεκτρικό σπορ αυτοκίνητο. Παρουσιάστηκε στις 16 Νοεμβρίου 2017, την ίδια ημερομηνία με το ηλεκτρικό φορτηγό Tesla Semi. Το επερχόμενο Roadster είναι ο διάδοχος του πρώτου μοντέλου στην ιστορία της Tesla, του Tesla Roadster του 2008 - 2012.

#### Semi

Κύριο λήμμα: Tesla Semi
Το Tesla Semi είναι πλήρως ηλεκτρικό φορτηγό το οποίο ανακοινώθηκε για πρώτη φορά στις 16 Νοεμβρίου 2017. Σύμφωνα με ανακοίνωση που έγινε τον Ιούνιο του 2019, η μαζική παραγωγή του επρόκειτο να ξεκινήσει προς τα τέλη του έτους 2020, αλλά τελικώς αναβλήθηκε για το 2023.

#### Cybertruck

Κύριο λήμμα: Tesla Cybertruck
Tesla Cybertruck
Το Tesla Cybertruck είναι ηλεκτροκίνητο pick-up αυτοκίνητο εξαιρετικά μεγάλων διαστάσεων, μήκους σχεδόν 5,9 μέτρων. Το Cybertruck αποκαλύφθηκε στης 21 Νοεμβρίου 2019 στο Tesla Design Center δίπλα από τα κεντρικά της Space X, με τις πρώτες παραδόσεις να ξεκινάνε στα τέλη του 2021. Στις 27 Νοεμβρίου 2019, ο Ίλον Μασκ ανακοίνωσε ότι οι προ-παραγγελίες του Cybertruck είχαν πλέον ξεπεράσει τις 250 χιλιάδες, με τη μαζική παραγωγή του να ξεκινάει στα τέλη του 2022. Μάλιστα στις 5 Αυγούστου 2020, απαντώντας σε σχετική ερώτηση στο Twitter, άφησε ανοιχτό το ενδεχόμενο η Tesla να βγάλει στην αγορά, μετά το 2022 - 2023, και ένα μικρότερο pick-up μοντέλο για την ευρωπαϊκή αγορά.

Μέχρι στιγμής έχουν προγραμματιστεί τρεις εκδοχές του Cybertruck: Single Motor RWD (ένας κινητήρας, για την ακρίβεια ηλεκτροκινητήρας, και πίσω κίνηση), Dual Motor AWD (2 ηλεκτροκινητήρες και 4-κίνηση) και Tri Motor AWD (3 ηλεκτροκινητήρες και 4-κίνηση). Όλα τα μοντέλα θα μπουν σε παραγωγή στα τέλη του 2021, με μοναδική εξαίρεση το Single Motor RWD, που θα μπει σε παραγωγή στα τέλη του 2022.

### Παλαιότερα μοντέλα

#### Tesla Roadster (2008)

Κύριο λήμμα: Tesla Roadster (2008)
Το Tesla Roadster είναι αμιγώς ηλεκτρικό σπορ αυτοκίνητο. Παρουσιάστηκε στις 16 Νοεμβρίου 2017, την ίδια ημερομηνία με το ηλεκτρικό φορτηγό Tesla Semi. Το επερχόμενο Roadster είναι ο διάδοχος του πρώτου μοντέλου στην ιστορία της Tesla, του Tesla Roadster του 2008 - 2012.

Παραπομπές
----------

1. 1 2 3 4 5  *Proxy Statement*. www.sec.gov/Archives/edgar/data//1318605/000156459020027321/tsla-def14a\_20200707.htm#OWNERSHIP\_SECURITIES.
2. ↑  Boudreau, John (June 22, 2012). «In a Silicon Valley milestone, Tesla Motors begins delivering Model S electric cars». *San Jose Mercury News*.. Ανακτήθηκε στις June 22, 2012.
3. ↑  Ingram, Antony (7 Αυγούστου 2013). «First 2013 Tesla Model S Delivered Outside North America—In Oslo». *Green Car Reports*. Ανακτήθηκε στις 7 Αυγούστου 2013.
4. ↑  Makinen, Julie (April 22, 2014). «Tesla delivers its first electric cars in China; delays upset some». *Los Angeles Times*.. Ανακτήθηκε στις May 7, 2014.
5. ↑  Trop, Jaclyn (February 19, 2014). «Loss Tapers at Tesla as Its Sales Still Climb». *The New York Times*.. Ανακτήθηκε στις February 19, 2014.
6. ↑  «Electric Cars, Solar Panels & Clean Energy Storage | Tesla». *www.tesla.com* (στα Αγγλικά). Ανακτήθηκε στις 15 Φεβρουαρίου 2020.
7. ↑  «Bloomberg - Are you a robot?». *www.bloomberg.com*. Ανακτήθηκε στις 2 Μαρτίου 2020.
8. ↑  «Tesla Model 3: Latest news, rumours, prices and specs». *Auto Express* (UK).. Ανακτήθηκε στις February 14, 2017.
9. ↑  «Design Your Model 3». *Tesla*. Αρχειοθετήθηκε από το πρωτότυπο στις 19 Φεβρουαρίου 2020.
10. ↑  «Tesla SSO – Login». *auth.tesla.com*. Ανακτήθηκε στις 2 Μαρτίου 2020.
11. 1 2  Cobb, Jeff (October 11, 2016). «Almost Half The Cars Bought In Norway Last Month Were Electrified».. Ανακτήθηκε στις October 11, 2016.
12. ↑  Fred Magne Skillebæk (October 11, 2016). «Bilsalget september 2016 – Full fart forover!» (στα Norwegian).. Ανακτήθηκε στις October 11, 2016.
13. ↑  January 26, Jeff Cobb· 2017 (26 Ιανουαρίου 2017). «Tesla Model S Is World's Best-Selling Plug-in Car For Second Year In A Row». *HybridCars.com* (στα Αγγλικά). Ανακτήθηκε στις 2 Μαρτίου 2020.
14. ↑  «Tesla Q1 2017 Vehicle Production and Deliveries». *Tesla, Inc.* (στα Αγγλικά). Ανακτήθηκε στις 2 Μαρτίου 2020.
15. ↑  «UPDATE - Tesla Q2 2017 Vehicle Production and Deliveries». *Tesla, Inc.* (στα Αγγλικά). Ανακτήθηκε στις 2 Μαρτίου 2020.
16. ↑  «UPDATE - Tesla Q2 2017 Vehicle Production and Deliveries». *Tesla, Inc.* (στα Αγγλικά). Ανακτήθηκε στις 2 Μαρτίου 2020.
17. ↑  «Tesla Q4 2017 Vehicle Production and Deliveries». *Tesla, Inc.* (στα Αγγλικά). Ανακτήθηκε στις 2 Μαρτίου 2020.
18. ↑  «Wayback Machine» (PDF). *web.archive.org*. 27 Μαΐου 2018. Αρχειοθετήθηκε από το πρωτότυπο στις 27 Μαΐου 2018. Ανακτήθηκε στις 2 Μαρτίου 2020. CS1 maint: Unfit url (link)
19. ↑  «Tesla Q2 2018 Vehicle Production and Deliveries». *Tesla, Inc.* (στα Αγγλικά). Ανακτήθηκε στις 2 Μαρτίου 2020.
20. ↑  «Tesla Q3 2018 Vehicle Production and Deliveries». *Tesla, Inc.* (στα Αγγλικά). Ανακτήθηκε στις 2 Μαρτίου 2020.
21. ↑  «Design Your Model X | Tesla». *web.archive.org*. 15 Φεβρουαρίου 2020. Αρχειοθετήθηκε από το πρωτότυπο στις 15 Φεβρουαρίου 2020. Ανακτήθηκε στις 2 Μαρτίου 2020. CS1 maint: Unfit url (link)
22. ↑  Lambert, Fred (3 Μαρτίου 2019). «Tesla is unveiling Model Y on March 14». *Electrek* (στα Αγγλικά). Ανακτήθηκε στις 28 Φεβρουαρίου 2020.
23. ↑  Lambert, Fred (13 Μαρτίου 2020). «Tesla officially starts Model Y deliveries». *Electrek* (στα Αγγλικά). Ανακτήθηκε στις 14 Μαρτίου 2020.
24. ↑  Lambert, Fred (16 Μαΐου 2016). «Tesla official describes the next generation Roadster as "different, faster and bigger"». *Electrek* (στα Αγγλικά). Ανακτήθηκε στις 29 Νοεμβρίου 2019.
25. ↑  Estrada, Zac (17 Νοεμβρίου 2017). «Everything we learned from the Tesla Semi and Roadster event». *The Verge* (στα Αγγλικά). Ανακτήθηκε στις 29 Νοεμβρίου 2019.
26. ↑  Lambert, Fred (11 Ιουνίου 2019). «Elon Musk updates Tesla pickup and semi truck timelines». *Electrek* (στα Αγγλικά). Ανακτήθηκε στις 20 Οκτωβρίου 2019.
27. ↑  Lambert, Fred (6 Νοεμβρίου 2019). «Tesla 'Cybertruck' pickup gets unveil date: Nov 21 in LA». *Electrek* (στα Αγγλικά). Ανακτήθηκε στις 18 Νοεμβρίου 2019.
28. ↑  Musk, Elon (27 Νοεμβρίου 2019). «250k». *@elonmusk*. Ανακτήθηκε στις 27 Νοεμβρίου 2019.
29. ↑  Lambert, Fred (16 Μαΐου 2016). «Tesla official describes the next generation Roadster as "different, faster and bigger"». *Electrek* (στα Αγγλικά). Ανακτήθηκε στις 29 Νοεμβρίου 2019.
30. ↑  Estrada, Zac (17 Νοεμβρίου 2017). «Everything we learned from the Tesla Semi and Roadster event». *The Verge* (στα Αγγλικά). Ανακτήθηκε στις 29 Νοεμβρίου 2019.

Βιβλιογραφία
------------

* Frank O. Hrachowy: Automobilgeschichte kompakt: Tesla – Die Geschichte der Automarke. Verlag Edition Technikgeschichte, 2. aktualisierte Auflage Oktober 2017, ISBN 978-3-9816711-5-5.
* Hamish McKenzie: Insane Mode. How Elon Musk´s Tesla Sparked an Electric Revolution to End the Age of Oil. Dutton, New York 2018, ISBN 978-1-101-98595-3.
* Hamish McKenzie: Insane Mode. Die Tesla-Story. Wie Elon Musk die Automobilbranche auf den Kopf gestellt hat und stellen wird. Plassen, Kulmbach 2019, ISBN 978-3-86470-485-7.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Tesla, Inc.** |

* Tesla – Η επίσημη ιστοσελίδα της Tesla.

**Μέσα κοινωνικής δικτύωσης**

* Instagram
* Twitter
* YouTube
* Vimeo

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Tesla, Inc. |
| --- |
|  |
| Οχήματα | 

|  |  |
| --- | --- |
| Σε παραγωγή | 
* Model S
* Model 3
* Model X
* Model Y
 |
|  |
| Παλαιότερα μοντέλα | 
* Roadster (1ης γενιάς)
 |
|  |
| Επερχόμενα | 
* Semi
* Cybertruck
* Cyberquad
* Roadster (2ης γενιάς)
 |
|  |
| Συνεργασίες | 
* Mercedes A-Class E-Cell
* Mercedes-Benz B-Class Electric Drive
* Smart electric drive
* Toyota RAV4 EV (second generation)
 |

 |  |
|  |
| Άλλα προϊόντα | 
* Autopilot
* Solar roof
* Powerwall[13 kWh]
* Powerpack[210 kWh]
* Megapack[3 MWh]
 |
|  |
| Πρόσωπα | 
* Ίλον Μασκ (Διευθύνων Σύμβουλος)
* Franz von Holzhausen (Υπεύθυνος Σχεδιασμού)
 |
|  |
| Εγκαταστάσεις | 
* Tesla Factory (Φρίμοντ, Καλιφόρνια, ΗΠΑ)
* European distribution center (Τίλμπουρχ, Ολλανδία)
* Gigafactories
	+ Giga Nevada
	+ Giga New York
	+ Giga Shanghai
	+ Giga Berlin
	+ Giga Texas
* Superchargers
 |
|  |
| 
* **Κατηγορία Κατηγορία**
 |

 |